Nafarroako Parlamentuko Mahaiak, 2018ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nuria Medina Santos andreak aurkeztutako galdera, alargun-pentsioei eta kotizaziorik gabeko erretiro-pentsioei Nafarroako Gobernuak 2018an aplikatuko dien gehikuntzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Nuria Medina Santos andreak, Legebiltzarreko Erregelamenduak ezarritakoaren babesean, honako galdera hau egiten dio Eskubide Sozialetako kontseilari jaunari, Osoko Bilkuran ahoz erantzuteko:

Ekainaren 2ko 4/2008 Legegintzako Dekretuaren bidez onetsitako Pertsona Fisikoen Errentaren gaineko Zergari buruzko Foru Legearen testu bategina hein batean aldatzen duen maiatzaren 9ko 6/2017 Foru Legea aplikatuz, zer gehikuntza aplikatuko die Nafarroako Gobernuak 2018an alargun-pentsioei eta kotizaziorik gabeko erretiro-pentsioei?

Iruñean, 2017ko abenduaren 28an

Foru parlamentaria: Nuria Medina Santos